મુખ્યપ્રધાન મનોહરલાલ ખટ્ટરે રોહતક જેેલની સુરક્ષા માટે ટોચના અધિકારીઓની એક ટીમને રવાના કરી હતી. એડીજીપી અને સીઆઇડીના વડા અનિલ રાવ હેલિકોપ્ટર દ્વારા રોહતક પહોંચી ગયા છે અને સુરક્ષા વ્યવસ્થા અંગે સતત સીએમને પોતાનો રિપોર્ટ આપી રહ્યા છે. એટલે સુધી કે રાષ્ટ્રીય સુરક્ષા સલાહકાર અજિત ડોભાલ પણ સ્થિતિનું મોનિટરિંગ કરી રહ્યા છે. આ માટે ગૃહ મંત્રાલયમાં સ્પેશિયલ કંટ્રોલ રૂમ બનાવવામાં આવ્યો છે. મોબાઇલ અને ઇન્ટરનેટ સેવાઓ બંધ કરી દેવાઇ છે. આજે રામ રહીમને સજાના થનારા એલાનને ધ્યાનમાં લઇનેે કેટલાય જિલ્લામાં તમામ શાળા કોલેજો સહિતની તમામ શૈક્ષણિક સંસ્થાઓ બંધ રહેશે.